มีอาการเจ็บคอ แล้วก็ร้อนในมีแผลในปาก รู้สึกได้กลิ่นเหม็นในคอ ไม่ใช่กลิ่นปาก รู้สึกขมคอมากเลยค่ะ 2-3 อาทิตย์ที่ผ่านมาดื่มน้ำน้อย เป็นโรคอะไรคะ
สวัสดีค่ะ อาการขมในคอ เจ็บคอ มีแผลในปากนั้น อาจจะเกิดจาก คออักเสบ เป็นภาวะที่เกิดการอักเสบ หรือเกิดแผลภายในลำคอ จนเกิดอาการเจ็บคอ คันคอและทำให้กลืนอาหารลำบาก ส่วนใหญ่เกิดจากการติดเชื้อไวรัสหรือแบคทีเรีย กรดไหลย้อนทำให้แสบร้อนตรงกลางอกมาจนถึงที่คอ หรือเกิดจากความเจ็บของแผลร้อนในในปากนั้นเอง การอักเสบหรือติดเชื้อของเหงือก ต่อมทอนซิลอักเสบการดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด หลีกเลี่ยงอากาศแห้งหรือเย็นจัดๆ ไม่กินแล้วนอนทันที ให้นั่งหัวสูงไว้ก่อนอย่างน้อย 3 ชั่วโมง ทำความสะอาดในช่องปากให้สะอาดเช้าเย็น สังเกตอาการ ถ้าเจ็บและขมคอมากขึ้นเรื่อยๆ แสบกลางอกมาก หรือมีแผลในช่องปากที่ลุกลาม มีไข้ร่วมด้วย ควรไปพบแพทย์